El VII curs gratuït de Defensa Personal per a dones comença a rodar a Burjassot
2025-07-24

Les dependències de la Policia Local de Burjassot, Regidoria dirigida per Manuel Pérez Menero, han acollit les primeres classes gratuïtes de defensa personal per a dones impartides per membres de la plantilla, experts en la matèria.

El curs ha arrancat aquesta setmana, en la seua primera part, amb les seues places cobertes, però des de Policia Local informen que encara queden algunes places per a les classes que s’impartiran al maig. Així, totes les dones majors de 18 anys i empadronades en el municipi interessades a realitzar el curs poden inscriure’s en la reguarda de la Policia Local, en la Plaça Gómez Ferrer, núm. 4.